ΜΙΑ ΣΕΙΡΑ ΤΟΥ NETFLIX
ΟΣΤΙΝ ΤΕΞΑΣ
Y'ALL ΣΗΜΑΙΝΕΙ ΟΛΟΙ!
Πάντα ήξερα ότι ήμουν διαφορετική.
Παιδιά!
Μάλιστα, κυρία!
Ο άγγελός μας σήμερα λέγεται Έιντζελ.
Η ηρωίδα μας σήμερα.
Να με.
Τη λένε Έιντζελ Φλόρες.
Είναι 22. Τώρα ζει στο Όστιν.
Είναι αθλήτρια και προπονήτρια, απόφοιτη του Πανεπιστημίου του Όστιν.
-Ναι! -Ναι!
Είναι προπονήτρια άρσης βαρών και αθλήτρια στο δυναμικό τρίαθλο.
-Είναι δύσκολο αυτό. -Ναι!
Την πρότεινε ο προπονητής της και η κοπέλα της.
Καμιά δεν της μοιάζει.
Μόνο για επίδειξη ήταν.
Καλά, εγώ δεν το κάνω αυτό.
Γιατί όχι;
Όποτε λέω σε άλλους για κείνη,
τους προειδοποιώ από πριν, λέω
"Θα κάτσετε μαζί της 30 δεύτερα
και θα την ερωτευτείτε, δεν γίνεται να μην αγαπάς την Έιντζελ".
Με δύναμη!
Έλα, κορίτσι μου!
Ευκολάκι.
Είναι εξαιρετικά προσηλωμένη.
Πρόσφατα έλαβε μέρος στον πρώτο της αγώνα δυναμικού τριάθλου.
Κίνησε βουνά.
Σήκωσε πανεύκολα 180 κιλά.
Έχει το ρεκόρ της πολιτείας.
Η Έιντζελ είναι πολύ δυνατή.
Είναι ευθαρσώς ο εαυτός της.
Μακάρι αυτό να εφαρμοζόταν πιο πολύ στην καθημερινότητά της,
όχι μόνο στο άθλημα.
Είναι ενδιαφέρον να βγαίνει στον κόσμο
και να αποτραβιέται,
επειδή δεν νιώθει άνετα με τον εαυτό της.
Πάντα ήμουν πολύ ανασφαλής με το σώμα μου.
Μου πήρε 20 χρόνια για να καταλάβω
ότι δεν χρειαζόταν να βρω πιο αρρενωπό σώμα,
να είμαι φέτες, μυώδης.
Έπρεπε να αλλάξω φύλο.
Θέλει να σου κλέψει το φάρμακο.
Δεν θες αναστολείς τεστοστερόνης.
Στο Πράιντ του Όστιν το 2019 ξύρισα πρώτη φορά τα πόδια μου.
Έβαλα αθλητικό σουτιέν,
έβαλα κοντό σορτς, κοιτάχτηκα στον καθρέφτη και είπα
"Αυτή είμαι".
Ήταν πολύ απελευθερωτικό.
Το κουκούλι μου έσπασε. Και αυτό ήταν.
Πάντα φοράει αθλητικά ρούχα, αθλητικό σουτιέν και κοντά σορτς,
και δεν ξέρει πώς να είναι κάτι άλλο πέρα απ' αυτό.
Σαν ψυγείο είμαι.
Πολύ χαριτωμένο ψυγείο.
Θα ήθελα να μη φοράει αθλητικά ρούχα στα ραντεβού.
Έξω από το γυμναστήριο, νιώθει αμήχανα με την εμφάνισή της,
αποφεύγει τους δημόσιους χώρους επειδή φοβάται την απόρριψη.
Η ιδέα να πάω για ψώνια αλλού εκτός από το σούπερ μάρκετ
με τρομάζει.
Με τρομάζει, με γεμίζει άγχος.
Ποιος με βλέπει να επιλέγω ρούχα; Θα ταιριάζουν στο σώμα μου;
Θα πάω σε δοκιμαστήριο;
Θα το βάλω και θα πάθω κρίση άγχους;
Είναι… πολύ χάλια.
Η Έιντζελ βρίσκει ποια είναι,
αλλά έχει ακόμα εμπόδια να ξεπεράσει.
Είναι σε κρίσιμο σημείο στη ζωή της,
και πρέπει να της δείξουν ότι είναι τέλεια.
Μόνο άνθρωποι που έχουν ζήσει στην κοινότητα των κουίρ
μπορούν να την οδηγήσουν.
Πιστεύω ότι αυτό θα την κάνει να νιώσει ότι την καταλαβαίνουν.
Ναι! Θέλουμε να νιώθει άνετα και ασφαλής και ο εαυτός της παντού.
Να τη βοηθήσουμε να πάρει χρυσό και μέσα στο γυμναστήριο και έξω!
Ναι!
ΗΜΕΡΑ 1
ΜΑΣ ΒΑΖΟΥΝ ΟΛΟΥΣ ΣΕ ΚΟΥΤΙΑ…
ΚΑΠΟΙΟΙ ΕΧΟΥΝ ΤΟ ΘΑΡΡΟΣ ΝΑ ΑΠΕΛΕΥΘΕΡΩΘΟΥΝ. ΤΖΙΝΑ ΡΟΣΕΡΟ
Πάμε!
Παύση. Αυτό είναι.
Έτοιμοι να σηκώσετε;
Ποτέ δεν ήμουν πιο έτοιμος.
Δουλειά.
Έιντζελ!
Κοίτα το βάρος που σηκώνεις.
Γεια!
-Χαίρομαι που σε γνωρίζω. -Γεια, Έιντζελ.
-Είμαι ο Ταν. -Είμαι ιδρωμένη, συγγνώμη.
Μη ζητάς συγγνώμη.
Γεια σου, όμορφη. Θεέ μου. Είσαι κούκλα.
Πόσα σήκωνες;
Είναι 110 κιλά.
Ο Άντονι μπορεί. Ο Άντονι νιώθει να τον προκαλούν.
-Ο Άντονι είναι ο δυνατός. -Χρειάζομαι σωστά παπούτσια.
Θεέ μου.
Σφίξε τα οπίσθια.
-Έτσι μπράβο. -Το 'χεις!
Μία αρκεί.
Να πάρει!
-Ήταν πολύ εντυπωσιακό. -Αυτό ήταν εντυπωσιακό.
Εσύ είσαι εντυπωσιακή.
Εγώ ζορίστηκα να κάνω μία άρση,
και τώρα πονάει η πλάτη μου.
Στην άρση θανάτου η Έιντζελ σηκώνει δύο Άντονι.
Είναι δυνατή γυναίκα.
Είναι γυμναστήριο για κουίρ;
Ναι. Το έχουν και το διευθύνουν κουίρ γυναίκες.
Ναι!
-Τώρα κάνεις φιγούρα. -Δύο ακόμα.
-Χαμηλά. -Δύο.
Αν το κρατούσες μπροστά μου,
-θα πήγαινα προς το μέρος του. -Προς τα μπρος.
-Θέλω το ντόνατ, παρακαλώ. -Θέλω το ντόνατ.
Έγινες μέντοράς της.
-Ναι. -Πώς είναι αυτό;
Είναι ξεχωριστή, πρέπει να το καταλάβει.
Θέλω να δει και η ίδια ότι είναι όμορφη.
-Ναι. -Γιατί η Έιντζελ δεν έχει ιδέα ποια είναι.
Έιντζελ, μας αρέσει που βλέπουμε τον χώρο σου,
αλλά θέλουμε να δούμε το σπίτι σου, να γνωρίσουμε την Κάτια.
-Θα μας πας εκεί; -Πάμε.
Πάμε. Ευχαριστώ, παιδιά!
Έιντζελ, όταν ήσουν παιδί, αυτόν τον στόχο είχες;
Να γίνεις αθλήτρια στους Ολυμπιακούς; Ή είναι νέο;
Αθλούμαι από τα επτά μου.
Ο μπαμπάς μου με έβαλε σε κάθε άθλημα, ποδόσφαιρο, μπέιζμπολ, τα πάντα.
Καλή ήμουν μόνο στο φούτμπολ.
Ο μπαμπάς φρόντισε να μου πει "Θα παίξεις όλα τα σπορ".
Ακόμα κι αν καθόμουν στο γήπεδο και έπαιζα με τα λουλούδια,
ήθελα να τον κάνω περήφανο.
Μετά μπήκα στην εφηβεία και ξαφνικά
παίζω στην ομάδα φούτμπολ της πολιτείας, είμαι πάρα πολύ καλή.
Στο πανεπιστήμιο μπήκα στην ομάδα άρσης βαρών.
Τότε βρήκα το όνειρό μου. "Μάλιστα, αθλητισμός".
-Ναι. -Εντάξει.
Πόσο καιρό ζεις σ' αυτήν τη γειτονιά;
Περίπου ενάμιση μήνα;
-Είσαι καινούργια. -Μόλις ήρθαμε.
-Ωραία τα φυτά. -Δεν είναι;
Οι φίλοι μας.
-Το σπίτι μου. -Σπίτι!
Θαυμάσιος χώρος.
Ναι, πολύ ωραίος.
Δεν έχει προσωπικότητα, αλλά είσαι εδώ μόνο έναν μήνα.
Κι έχεις ήδη πώμα πρωκτού; Πολύ ωραία.
-Για τι είναι; -Για τα πόδια.
Η Έιντζελ είναι νέα. Η Έιντζελ είναι 22, είναι το πρώτο της σπίτι.
Αυτό το δωμάτιο είναι χάλια.
Μοιάζει πολύ φοιτητικό, αλλά δεν είναι πια φοιτήτρια.
Ρούχα άθλησης.
Έχουμε πολλά ρούχα άθλησης.
Υπάρχει ένα ωραίο τζάκι από πίσω.
-Βάλε το δάχτυλό σου. -Θεέ μου.
Όπως στην Τζούλια Ρόμπερτς;
-Να δοκιμάσω; -Θυμάσαι την Τζούλια Ρόμπερτς;
Ναι. Αυτά βγαίνουν.
-Είναι σπασμένα. -Θα τα φτιάξουμε.
-Θα μου άρεσε μ' αυτό. -Εγώ;
Ωραία τα κοντά.
-Πέτα το να το πάρω εγώ. -Ναι, θα σου το πάρω.
Ωραία. Πολύ ωραία συρταριέρα.
Μακάρι να μπορούσα να το διακοσμήσω πιο πολύ,
αλλά δεν ξέρω να διακοσμώ.
-Ευτυχώς που ήρθα. -Γι' αυτό είσαι εδώ.
Πολλά βρόμικα πιάτα,
γεμάτο πλυντήριο πιάτων που δεν έχει δουλέψει ακόμα.
Εντάξει. Ναι.
Όχι.
Ξέρω τι είναι αυτό.
Δύναμη. Ναι στα μετάλλια, ναι στα βραβεία που κέρδισε ήδη!
Είσαι σε νέο κόσμο.
Πόση αυτοπεποίθηση έχεις, πώς παρουσιάζεσαι στον κόσμο;
Ο κόσμος και το γυμναστήριο διαφέρουν.
Είναι παράξενο, υπάρχουν και τα δύο…
-Στον κόσμο; -Στον κόσμο.
Στο γυμναστήριο, έχω τεράστια αυτοπεποίθηση.
Εκτός του γυμναστηρίου, κάνω συχνά αυτό,
και περπατάω έτσι…
-"Μην κοιτάς". -Γλώσσα του σώματος.
Να βρούμε πώς θα μπεις στην ενέργεια του γυμναστηρίου.
Μπορούμε να χρησιμοποιήσουμε ως εργαλεία τα μαλλιά και το μακιγιάζ, αν βοηθούν.
Βάφτηκα κανονικά μία φορά και έπαθα κρίση πανικού.
Δεν με φροντίζω.
Δεν έχω πάει ποτέ για νύχια, δεν έχω κάνει μανικιούρ, πεντικιούρ…
Σκέψου πώς βλέπεις τη φροντίδα.
Φροντίζεις τον εαυτό σου στο γυμναστήριο.
Κάνεις πολλά που σε ευχαριστούν, να τα επεκτείνουμε.
Αν κάνεις μόνο ένα που σ' ευχαριστεί,
αν πρέπει να σταματήσεις για λίγο,
τι άλλο θα κάνεις;
Να μάθεις κι άλλα.
Ναι. Σίγουρα.
Κάποια με έκαναν να σκεφτώ ότι το διευρύνεις λίγο.
-Κοντό; -Μία φορά.
Δεν ήξερα πώς να το συνδυάσω,
και τη μία φορά που το έβαλα… δεν ένιωθα καλά.
Η ντουλάπα έχει όλο αθλητικά ρούχα,
δεν βλέπω εσένα στην ντουλάπα σου.
Δεν ξέρω.
Δεν έχω βρει ακόμα το στιλ μου. Δεν έχω βρει το στιλ της Έιντζελ.
Εντάξει.
Μου άρεσε πάντα το γκραντζ στιλ, του ροκ της δεκαετίας του '90.
Τα σκισμένα τζιν και τα δίχτυα.
Αλλά δεν ξέρω τι μου πάει.
Αν δεν σε είχα γνωρίσει ποτέ
και φορούσες τα αγαπημένα σου ρούχα,
τι θα ήθελες να σκεφτώ;
Θα ήθελα να νιώθω σέξι.
-Αυτό θέλω να ξέρω. -Ναι.
-Θέλω να νιώθω σέξι. -Καλά.
Γιατί δεν νιώθω σέξι τις περισσότερες φορές.
Δεν ξέρω να τονίζω τα θηλυκά μέρη του σώματός μου. Σηκώνω…
-Είναι η δουλειά σου. -Είμαι αθλήτρια.
Θες να ισορροπήσεις αυτήν που είσαι στη δουλειά
με αυτήν που είσαι μέσα σου.
Σίγουρα.
-Σου ήταν σημαντικό το φαγητό μικρή; -Πάντα έτρωγα.
Ποιος μαγείρευε;
-Η μαμά μου μαγείρευε. -Ναι.
Ο μπαμπάς έκανε μπάρμπεκιου μία φορά τη βδομάδα.
-Η μαμά μου, όμως… -Κλασικά.
Το ξέρω, έτσι;
Ήταν πάντα καλό.
Να πούμε αλήθειες, ήταν ωραίο.
Η μαμά μου, όμως, μαγείρευε κάθε μέρα.
Τι έφτιαχνε και χαιρόσουν;
Τα πάντα.
Ο πατέρας της είναι Φιλιππινέζος. Υπάρχουν επιρροές από κει.
Έφτιαχνε πανσίτ. Νομίζω ότι το λέω λάθος.
Μη με κοιτάς λες και ξέρω πώς το λένε, δεν ξέρω.
-Πώς είσαι; -Πώς είσαι, Κάτια; Χάρηκα.
Θα ήθελα μια στιγμή να σου μιλήσω.
Άρχισες να βγαίνεις με την Έιντζελ ως ετεροφυλοφιλική σχέση.
Σωστά.
Καθώς άρχισε η μετάβαση της Έιντζελ, είχες πρόβλημα κάποια στιγμή;
Σίγουρα κάποιες στιγμές.
Νομίζω ότι στην αρχή ήταν πολύ δύσκολα.
-"Είναι αυτό που θέλω;" -Ναι.
Αυτό αναρωτιόμουν.
Είναι κάτι που είμαι ψυχικά ικανή να διαχειριστώ;
Αλλά την αγαπώ, την αγαπώ πολύ.
Και για μένα αυτό είναι πιο σημαντικό από οτιδήποτε άλλο.
Να το κολλήσουμε στα γρήγορα.
Αυτό ήλπιζα να πεις.
Άρχισες τη μετάβαση όταν ήσουν 21;
-Ναι, 21. -Πώς είναι η οικογένειά σου έκτοτε;
Η μαμά μου και τα αδέρφια μου ήταν υπέροχα.
Χρειάστηκε να το επεξεργαστούν.
Και ο πατέρας σου;
Ο πατέρας σου ήταν που σε ενέπνευσε
και σε ώθησε στην ενασχόληση με τα αθλήματα.
Το τελευταίο μου εμπόδιο
για να ξεκινήσω ορμονοθεραπεία ήταν να μιλήσω στον μπαμπά.
Να πω "Αυτό κάνω
για να είμαι καλά. Καμιά φορά δεν θέλω να ζω άλλο".
Και δεν έχουμε μιλήσει μετά από εκείνη τη συζήτηση.
Τα προηγούμενα Χριστούγεννα δεν ήρθε.
Τι έγινε;
Δεν καταλαβαίνει γιατί.
Δεν ξέρω…
Θέλω να δει πόσο πλατιά χαμογελάω για πρώτη φορά στη ζωή μου.
Νιώθω ότι είμαι ο εαυτός μου, αλλά μόνο ένα πράγμα λείπει.
Θέλω πίσω τον μπαμπά μου.
Απλώς θέλω τον μπαμπά μου πίσω.
Δεν ήταν εδώ.
Και έχω κάνει πολλά ωραία πράγματα αφότου ξεκίνησα τη μετάβαση,
και όλοι είναι περήφανοι για μένα.
Αλλά ο μπαμπάς μου δεν το είπε ποτέ.
Ναι.
Αφότου ξεκίνησε η μετάβαση.
Θα σε πείραζε να επικοινωνήσω μαζί του;
Για να ξεκινήσεις το ταξίδι να πάρεις πίσω τον μπαμπά σου;
-Ναι. -Ναι;
Ναι. Θα το ήθελα πολύ.
Θέλω να διευκολύνω τη συζήτηση ανάμεσα στην Έιντζελ και τον πατέρα της.
Την έχει επηρεάσει πάρα πολύ,
και τώρα αυτός ο άνθρωπος δεν υπάρχει, υπάρχει κενό.
Μωρό μου.
-Χαριτωμένο ζευγάρι. Θεέ μου! -Το ξέρω.
Γιατί θα της κάνει καλό, λες;
Νομίζω ότι μπορείτε να τη βοηθήσετε πολύ.
Σ' αγαπώ, αλλά χρειάζεσαι βοήθεια.
Χρειάζονται τέσσερις γκέι άντρες και μια μη δυαδική βασίλισσα
για να μάθω να είμαι κορίτσι.
Ξέρεις τι έχω να πω; Θα σου μάθουμε να κάνεις ό,τι θέλεις να κάνεις.
Είσαι γυναίκα. Αυτό είναι κορίτσι.
Ξέρεις πώς να είσαι θηλυκή,
απλώς πρέπει να νιώσεις άνετα.
-Έτοιμη να ξεκινήσουμε; -Ναι, πανέτοιμη.
-Εντάξει. -Ναι!
Φίλα την κοπέλα σου.
Αντίο.
ΑΡΧΗΓΕΙΟ FAB 5 ΟΣΤΙΝ, ΤΕΞΑΣ
Η Έιντζελ τώρα προσπαθεί να καταλάβει πολλά πράγματα.
Θέλω να τη βοηθήσω να καταλάβει τουλάχιστον το στιλ διακόσμησής της,
να νιώθει καλοδεχούμενη στο σπίτι της, ότι την αγαπούν.
Θέλω να φροντίσω η Έιντζελ να καταλάβει ότι είναι όμορφη,
ότι της αξίζει αυτοπεποίθηση.
Της αξίζει να είναι στον κόσμο ακριβώς όπως είναι.
Θα μιλήσω με τη μαμά της Έιντζελ
για να μάθω για τη ζωή της Έιντζελ,
γιατί πιστεύω ότι οι καλύτερες συζητήσεις γίνονται στο τραπέζι.
Η Έιντζελ είναι ξεχωριστή επειδή είναι πολύ φιλική,
και πέρασε όλα αυτά τα χρόνια
ζώντας μια ζωή που δεν ήταν δική της.
Θέλω να τη βοηθήσω να νιώσει η γυναίκα που πάντα ήθελε.
Τη στηρίζουν πολύ όλοι στο γυμναστήριο,
αλλά θα βοηθήσω να μιλήσει στον πατέρα της.
Πρέπει να μάθει πού βρίσκεται η σχέση με τον πατέρα της.
Θέλω επίσης να ξέρει η Έιντζελ
πως δεν έχει σημασία ποιος σε δέχεται,
αρκεί να δέχεσαι τον εαυτό σου.
ΗΜΕΡΑ 2 ΑΓΑΠΩΝΤΑΣ ΤΟΝ ΕΑΥΤΟ ΜΑΣ,
ΑΓΑΠΑΜΕ ΚΑΛΥΤΕΡΑ Ο ΕΝΑΣ ΤΟΝ ΑΛΛΟ. ΛΑΒΕΡΝ ΚΟΞ
Καλώς ήρθες στο Ρέιβεν Ρόου, το πιο όμορφο κομμωτήριο.
-Ευχαριστώ. -Έλα.
Πρωί πρωί και είσαι πανέμορφη.
Να πούμε για χρώμα.
Έχεις ωραίες κόκκινες ανταύγειες.
Θες να λένε ότι είναι υπέροχο, φυσικό χρώμα,
ή δεν σε πειράζει να λένε "Είναι λίγο πειραγμένο, αλλά μ' αρέσει";
Έκανες και τα δύο να ακούγονται τέλεια.
-Δεν μπορώ να αποφασίσω. -Το ένιωσα όπως το είπα.
Να βρούμε μια μέση λύση ανάμεσα στα δύο.
-Ό,τι κάνω είναι μια μέση λύση. -Μ' αρέσουν οι μέσες λύσεις.
Είναι σημαντικό η Έιντζελ να ξέρει ότι είναι ολοκληρωμένη,
ότι δεν χρειάζεται να αλλάξει για κανέναν.
Ωστόσο, είμαι ειδικός στην ομορφιά.
Θα της μάθω κι άλλους τρόπους να φροντίζει τον εαυτό της,
να νιώθει όμορφη και με αυτοπεποίθηση, γιατί είναι κούκλα.
Ήθελα να κάνουμε πρώτα τα μαλλιά,
γιατί ήθελα να περάσουμε καλά
και να νιώθεις αυτοπεποίθηση, να σκίζεις.
Θα ήταν τέλειο.
Μακάρι να ήμουν και στον κόσμο αυτή που είμαι στο γυμναστήριο.
Έχω προσπαθήσει τόσο να βρω ποια είμαι,
αλλά νιώθω ότι υπάρχουν ακόμα πολλά που δεν ξέρω για τον εαυτό μου.
Όλοι είναι ακόμα στο ίδιο ταξίδι.
-Ναι. -Κατάλαβες;
Δεν πειράζει.
Δεν είχα πρότυπα να θαυμάζω μικρή,
δεν είχα δει ποτέ κάποιον τρανς.
Τα μόνα μου πρότυπα ήταν ο μπαμπάς μου και αθλητές που έβλεπα.
Δεν ένιωθα καλά.
Περνούσα ολόκληρες μέρες στο λύκειο
και σκεφτόμουν "Δεν νιώθω καλά, γιατί νιώθω συνέχεια τόσο χάλια;"
Αλλά μετά τη μετάβαση, όταν έκανες αυτήν τη σύνδεση, αυτό ηρέμησε.
Ναι. Ξεκίνησα ορμόνες μόλις δέκα μήνες πριν.
Όταν άρχισα τις ορμόνες, εξαφανίστηκε.
Πώς είναι η οικογένειά σου τον τελευταίο χρόνο;
Οι περισσότεροι στην οικογένεια έκαναν τα βήματα για να καταλάβουν,
να μάθουν και να ενημερωθούν, μου έκαναν ερωτήσεις.
Πριν ξεκινήσω τη μετάβαση τους έβλεπα τουλάχιστον μία, δύο φορές τον μήνα.
Μετά τη μετάβαση είπα "Δεν θέλω να τους βλέπω, να το αντιμετωπίζω.
Δεν θέλω να πρέπει να προσπαθώ συνεχώς
να τους υποχρεώνω ουσιαστικά
να αλλάξουν όσα ξέρουν για μένα".
Πάντα νιώθω ότι είμαι εγωίστρια.
Θα σκεφτόμουν αυτό.
Υπήρξε ποτέ εγωιστική κοινωνία cis ή ετεροφυλόφιλων
που ήθελε να προσαρμοστείς σε κάτι που δεν ήσουν,
και τώρα το ξεμαθαίνεις αυτό;
Δεν είσαι εγωιστής όταν ζεις την αλήθεια σου.
Όσοι σε αγαπούν και είναι κοντά σου
θέλουν σίγουρα να σε δουν να είσαι ευτυχισμένη.
Αν δεν έχουν συμπόνια και υπομονή,
η σχέση αυτή δεν ήταν γραφτή.
Ναι.
Η Έιντζελ είναι μια έξυπνη, εργατική, όμορφη γυναίκα.
Δεν χρειάζεται την επιβεβαίωση κάποιου άλλου,
δεν ελέγχουμε τους άλλους.
Ο πρώτος και πιο σημαντικός
που πρέπει να σε αποδεχτεί είναι ο εαυτός σου.
Είμαι πολύ περήφανη για σένα, κοπελιά.
Το να είσαι 22 και να βρίσκεσαι εκεί…
Ελπίζω να το καταλαβαίνεις καμιά φορά.
Δεν ξέρω, το ξεχνάω μερικές φορές.
Δεν πειράζει. Η επίγνωση είναι το βασικό.
Συνειδητοποιούμε ότι έχεις μια μικρή έλλειψη
στο να βλέπεις πόσο μακριά έχουμε φτάσει.
Όχι μόνο εσύ, πολλοί παιδεύονται μ' αυτό,
αλλά εσύ το έπιασες στα 22.
-Το πιάνω στα 22. -Ναι.
Ήθελα να κάνω ένα υπέροχο, διακριτικό μακιγιάζ.
Δεν έχω ιδέα τι κάνω.
Σου υπόσχομαι, είναι εύκολο.
Αν μπορείς το ζετέ, το μπορείς κι αυτό.
Αυτό που θέλουμε να προσθέσουμε στο πρόσωπο είναι λίγο χρώμα με ρουζ.
Το χρησιμοποιώ εκεί που θα σε έπιανε ο ήλιος, ας πούμε.
Είναι λίγο πιο νεανικό και φυσικό στο μάτι.
Ναι!
Έτοιμη να δεις τη νέα Έιντζελ; Τρία, δύο, ένα.
Θεέ μου.
Είναι τέλειο.
Είναι όμορφο, έτσι;
Δεν ξέρω ποια είναι, κάποια άλλη.
Δεν κλαίω. Μη χαλάσω το μακιγιάζ.
Δεν πειράζει, θα το φτιάξουμε. Εδώ είμαστε.
Είσαι πολύ όμορφη.
ΝΤΙΛΑΝ ΓΟΥΑΪΛΝΤ
Γεια!
Θεέ μου, είσαι τόσο όμορφη.
-Εντυπωσιάστηκα. Να ψωνίσουμε; -Πάμε.
Θέλω να μάθω τις εμπειρίες σου με τα ψώνια μέχρι σήμερα.
Ειλικρινά, μισώ τα ψώνια.
Πρόσφατα πήγα σε μαγαζί,
και πριν το καταλάβω πέρασα από καθρέφτες στο μαγαζί,
και είδα το σώμα μου.
Και βέβαια, πίσω μου ερχόταν ένα όμορφο κορίτσι. Την είδα
και σκέφτηκα "Εγώ δεν θα είμαι ποτέ έτσι.
Ποτέ δεν θα νιώσω τόσο ωραία, τόσο άνετα".
Και πριν το καταλάβω, με έπιασε πανικός.
Άρχισα να κλαίω.
Η Κάτια με πήρε από το μαγαζί και έλεγε
"Είσαι καλά; Τι συμβαίνει; Τι νιώθεις;"
Και τότε, δεν ήξερα καν τι ένιωθα.
-Ναι. -Ήταν απόγνωση.
-Ναι. -Και δυσφορία. Ήταν… απαίσια.
Κοιτώντας τα, σκέφτομαι
"Κανένα δεν θα μου πηγαίνει".
Είναι λόγω του μεγέθους των ρούχων
ή είναι επειδή δεν έχεις βάλει ξανά τέτοια ρούχα;
-Είμαι πολύ ανίδεη. -Ναι.
Το δύσκολο είναι να ξεχωρίσω τη δύναμη και τους μυς από την αρρενωπότητα.
Αλλά επίσης δεν θέλω να φοράω
πολύ ανοιχτά χρώματα, πολύ θηλυκά ρούχα,
να είμαι υπερβολικά θηλυκή όπως περιμένουν να είναι οι τρανς γυναίκες.
Μπορείς να νιώθεις θηλυκή ακόμα και χωρίς ροζ και τούλια.
Ναι.
Δεν με νοιάζει καθόλου η αρρενωπότητα κι η θηλυκότητα.
Ωστόσο, την Έιντζελ την απασχολεί.
Θέλω να βρω αυτό που την κάνει να νιώθει
όπως δεν ένιωθε ποτέ πριν.
-Είσαι έτοιμη; -Ναι.
-Μπορείς να μας δείξεις; -Εντάξει.
Πες μου πώς νιώθεις, τι λες.
Δεν αναγνωρίζω το κορίτσι στον καθρέφτη.
Καθόλου.
Είναι μάλλον το πρώτο φόρεμα που έχω δοκιμάσει.
Κυριολεκτικά, είχα βάλει ένα φόρεμα και είπα "Όχι".
Και το πέταξα. Ακόμα και με τόσο δυνατά χέρια,
νιώθω ανασφάλεια, είναι πολύ μεγάλα.
Αλλά μ' αυτό το φόρεμα φαίνονται πιο αδύνατα. Νιώθω καλά.
Έλεγες πριν πως όταν πας για ψώνια βλέπεις τα άλλα κορίτσια,
τις καμπύλες τους.
Έτσι όπως είναι κομμένο, κάνει τη μέση να φαίνεται λεπτή, ανοίγει.
Είναι ένα κόλπο του στιλ.
Νιώθεις ότι θα μπορούσες να το βάλεις κάπου αυτό;
Δεν ξέρω. Νιώθω άσχημα γι' αυτήν τη δίπλα,
είναι ότι έχει απομείνει από πριν ξεκινήσω τις ορμόνες.
Δεν ξέρω καμία γυναίκα,
εκτός ίσως από τα μεγαλύτερα σούπερ μόντελ του κόσμου,
που δεν έχει λίγη κοιλιά εδώ.
Δεν έχεις περισσότερο από άλλη.
Εντάξει.
Να είσαι πιο ευγενική με τον εαυτό σου.
Τι άλλο έχουμε;
-Έιντζελ, αγάπη μου; -Ναι;
Θα μου δείξεις τι φοράς, σε παρακαλώ;
Εντάξει.
Πες μου πώς νιώθεις.
Είναι σέξι.
-Ναι; Κάτσε. Ζήτω! -Είναι φοβερό.
Πες μου γιατί είναι σέξι. Θέλω να μου πεις εσύ.
Δείχνει τους μυς, τη σιλουέτα μου.
Το φαρδύ παντελόνι μού κάνει καμπύλες
που θα είχα αν φορούσα κάτι πάρα πολύ στενό.
Τονίζει τους γοφούς.
Η ζώνη είναι θηλυκή, αλλά επίσης δυνατή… Είναι πολύ ωραίο.
Το μπλουζάκι είναι σέξι.
Ναι, στάση.
Δεν είχες καθόλου τέτοια κίνηση όταν σε είδα χτες.
Πριν από 12 ώρες, δεν θα την έβλεπα με τίποτα εκεί.
Αυτό είναι όνειρο.
Δεν θα μπορούσα ποτέ να ντυθώ έτσι.
Δεν ήξερα ότι ήμουν έτσι.
Ποτέ.
Θα σου φέρω χαρτομάντιλο.
Το να βλέπω την Έιντζελ τόσο ευτυχισμένη που βρήκε τον εαυτό της στα ρούχα
με κάνει πολύ χαρούμενο.
Ελπίζω ο σπόρος που φύτεψα
να την ενθαρρύνει να νιώσει απόλυτα άνετα με τον εαυτό της,
κι αυτό με τη σειρά του να επηρεάσει κι αλλού τη ζωή της.
Μου αρέσει κάθε τετραγωνικό εκατοστό αυτού που βλέπω,
και στρίβω…
Τίναξε μαλλί.
-Ευχαριστώ. -Τίποτα.
-Ευχαριστώ. -Εγώ ευχαριστώ.
Μ' αρέσει που είμαι η νεράιδα νονά σου.
Ωραίο μαγαζί.
Θεέ μου, είναι υπέροχο.
Ήθελα να σε φέρω, επειδή στο τέλος της βδομάδας έχουμε…
-Πάρτι για το σπίτι. -Ναι.
Κάνεις συχνά πάρτι;
Στο προηγούμενο διαμέρισμα κάναμε πάρτι για τα γενέθλια της Κάτια.
Πέρα απ' αυτό, τίποτα που θα μπορούσε να θεωρηθεί "πάρτι!"
Θέλω στο σπίτι να νιώθεις χαρά όπως και στο γυμναστήριο.
Νιώθει ασφαλής στο γυμναστήριο.
Υπάρχουν, όμως, πάρα πολλά μέρη που ξέρω ότι νιώθει παρείσακτη.
-Γεια. -Γεια.
Τζον και Νταγκ.
-Γεια. -Και η Λούνα.
Κούκλα.
Θέλω να την πάω σε ένα μαγαζί της περιοχής όπου θα νιώθει ασφαλής.
Κυριολεκτικά, το στιλ , η διακόσμηση
είναι κάτι που δεν έχω σκεφτεί ποτέ.
Όπως οι περισσότεροι στα 22.
Ο άντρας μου λατρεύει… Αν και δεν τον ακούω…
Λατρεύει να ακούω τις απόψεις του.
-Ζήτησα από την Κάτια να έρθει μαζί μας. -Αλήθεια;
Ήθελα να τη συμπεριλάβω,
γιατί το σπίτι είναι μεγάλο βήμα, κυρίως αφού μένετε μαζί.
Μιλώντας γι' αυτήν… Γεια.
-Γεια. -Γεια.
-Είσαι πανέμορφη. -Ζήτω!
Τα παπούτσια σου!
Για κοίτα δω!
-Να φοράω κι εγώ το παντελόνι; -Θα σου τα κλέβει.
Και βέβαια.
-Περπατάω. Κοίτα. -Είμαι περήφανη για σένα.
-Πρώτη φορά βγαίνεις με ψηλοτάκουνα; -Η πρώτη φορά.
-Αλήθεια; -Επιτυχία.
Φοβερό.
Αν και μου αρέσει ο καναπές σας,
ο κανόνας μου για μεγάλα κομμάτια στο σπίτι,
όπως καναπέδες, κρεβάτια, τραπεζαρίες… Διάλεξε κάτι ουδέτερο.
Βάλε μαξιλάρια και χαλιά που θα αλλάζεις, ανάλογα πώς νιώθεις.
Είναι αναβαθμισμένη εκδοχή του καναπέ μας.
-Ναι. -Ναι.
-Τέλεια. -Να εξερευνήσουμε κι άλλο.
Αγαπάς πολύ το πράσινο.
Μια καρέκλα που θα σου αρέσει επειδή είναι πράσινη…
-Τέλεια. -… είναι αυτή.
-Είναι γερή, πολύ άνετη… -Και πολύ μαλακή.
Μ' αρέσει, έχει τρία υλικά.
Την ταπετσαρία, τον πλαστικό σκελετό που μοιάζει με καρέκλα βίντατζ Eams,
και έχει και μέταλλο. Τρία διαφορετικά υλικά.
-Πολύ όμορφη. -Πολύ ξεχωριστή.
-Μ' αρέσει. Πολύ ωραία. -Ναι;
Σου είπα ότι θα βρεις το στιλ σου. Έχεις καλό στιλ, καλό γούστο.
Η περασμένη χρονιά ήταν δύσκολη. Επί 21 χρόνια μεγάλωνα ένα αγόρι.
Δεν έχω επεξεργαστεί πραγματικά όσα περνάει το παιδί μου.
-Έχεις γνωρίσει κάποιον τρανς; -Όχι.
Δεν ξέρω τίποτα για την τρανς κοινότητα.
Όπως αυτό με τις τουαλέτες.
Για μένα δεν ήταν σπουδαίο,
αλλά μετά επηρέασε ευθέως την οικογένειά μου.
Ήρθε στο σπίτι σου.
Οπότε, είναι δύσκολο για μένα να το δεχτώ και να προχωρήσω μ' αυτό.
Φοβάμαι να δω το παιδί μου
γιατί με δυσκολεύει η εμφάνισή του.
Και τι φοβάσαι; Ότι θα δεις…
Ότι δεν θα δεις το παιδί που έχεις στο μυαλό σου;
Ναι.
Αλλά μερικές φορές, ως γονείς,
έχουμε μια εικόνα της ζωής που νομίζουμε ότι θα ζήσει το παιδί μας,
κι όταν δεν γίνει αυτό, θρηνούμε.
Ναι.
Να ξέρεις ότι η εικόνα που είχες για το παιδί σου
δεν είναι τόσο διαφορετική.
Και υπάρχει ευτυχία σ' αυτό, αλλά της Έιντζελ της λείπεις.
Της λείπεις περισσότερο απ' όσο ξέρεις.
Θέλω να μάθω πώς ξεκίνησε η διαδικασία.
Αυτό θέλω πιο πολύ.
Από πού προήλθε αυτή η νοοτροπία, η αλλαγή νοοτροπίας.
Γιατί υπάρχει ένα κενό…
στην καρδιά μου που μου λείπει.
ΗΜΕΡΑ 3
ΝΑ ΕΙΣΑΙ Ο ΕΑΥΤΟΣ ΣΟΥ, Ο ΚΟΣΜΟΣ ΘΑ ΠΡΟΣΑΡΜΟΣΤΕΙ. ΜΑΝΑΜΠΙ ΜΠΑΝΤΙΟΠΑΧΙΑΪ
Ανυπομονώ να τα φτιάξω.
Έχουμε σόγια, ξύδι από ρυζόκρασο, λίγη ζάχαρη,
και καμιά φορά βάζω και φρέσκο κρεμμύδι.
Κάνω τηγανίτες με κρεμμύδι.
-Ωραίες ακούγονται. -Νόστιμες, αλμυρές, έντονες.
Θεέ μου!
Γεια! Θεέ μου!
Υπέροχο…
-Συγγνώμη, αγκαλιαστείτε μάνα και κόρη. -Μ' αρέσει…
Όταν η ζωή γύρω σου αλλάζει τόσο,
μια συνταγή σε φέρνει πίσω.
-Ωραίο είναι. -Ευχαριστώ, μαμά.
Το φαγητό έχει απίστευτη δύναμη νοσταλγίας.
Το πρόσωπό σου φωτίστηκε όταν σου είπα για φαγητό, για το τι θυμάσαι,
ανέφερες τη μαμά σου να φτιάχνει λούμπια. Έχετε φτιάξει ποτέ μαζί;
Δεν έχουμε φτιάξει μαζί. Έχω χρόνια να φάω.
-Χρόνια; -Χρόνια. Πολύ ωραία.
Όταν τα κάνει εκείνη, είναι εμβληματικά.
Πολύ ευγενικό.
-Θα μας μάθει η μαμά σήμερα. -Ναι.
Τα λούμπια είναι παραδοσιακά τηγανητά σπρινγκ ρολς από τις Φιλιππίνες
με διάφορα είδη γέμισης.
Κάτι που μ' αρέσει με αλεσμένο κρέας
είναι να το κόβω λίγο.
Αυτό το βοηθά να ανοίξει λίγο και να διαλυθεί πιο εύκολα…
-Δεν θα το κάνει… -… στο τηγάνι.
-Ακριβώς. -Θεούλη μου.
Θες να κόψεις το λάχανο;
-Ήδη φοβάμαι. -Ήδη φοβάσαι;
Το τυλίγω με τα δάχτυλα και χρησιμοποιώ την άκρη του μαχαιριού ως οδηγό.
-Είναι αρκετά λεπτό; -Ναι.
Τίποτα σαν την έγκριση της μαμάς.
-Τώρα; -Αρχίζουμε να βάζουμε τα λαχανικά.
Έχουμε λάχανο, κρεμμυδάκι, τα καρότα.
Σκόρδο. Σάλτσα σόγιας.
Και λίγη σάλτσα στρειδιών.
Καταφέραμε να βρούμε φύλλο για λούμπια.
Έχω πάει πολλές φορές στο Chipotle, θα 'πρεπε να ήξερα.
Βάζουμε αβγό με το πινέλο, μόνο για να μην ανοίξουν.
-Μπουμ. Το έκανα. -Για κοίτα.
Πρέπει να χρυσίσουν από κάθε πλευρά.
Εντάξει.
Η Έιντζελ έλεγε πώς, όταν μεγάλωνε,
ο μπαμπάς της ήταν που την ωθούσε να κάνει κάθε άθλημα.
Είναι ενδιαφέρον που τώρα νιώθω
ότι καταφέρνω όσα ήθελε, ακόμα κι όταν ήμουν μικρότερη.
Θυμάσαι τον τελευταίο μου αγώνα ποδοσφαίρου;
Βγήκα από το γήπεδο κι έκλαιγα με λυγμούς.
"Η αθλητική μου καριέρα τελείωσε".
Με αγκάλιασε και μου είπε ότι ήταν περήφανος για μένα…
-Κάνει ωραίες αγκαλιές. -Πολύ ωραίες.
Καταλαβαίνω, στον πρόσφατο αγώνα σου καθόμουν και σκεφτόμουν
"Θεέ μου, είμαι εδώ". Ήξερα, όμως, ότι δεν ήμουν αυτή που ήθελες εκεί.
Δεν είναι ότι δεν σε αγαπάει ή ότι δεν…
Προσπαθεί να καταλάβει. Ξέρεις πώς είναι, πρέπει να το βρει μόνος του.
Όλοι χρειάζονται χρόνο.
Ο έρωτας της ζωής μου χρειάστηκε κι εκείνη χρόνο να το καταλάβει.
Δεν μπορούμε να περιμένουμε όλοι να αλλάξουν αμέσως.
Εμείς είμαστε έτοιμοι, αλλά δεν πρέπει να υποθέτουμε το ίδιο και για άλλους.
Αυτό που μου έφερε γαλήνη ήταν που είδα το πρόσωπό σου
αφού άρχισες τη μετάβαση. Το χαμόγελο.
Και μετά ότι ήξερα πως είσαι ευτυχισμένη.
Η μαμά της τη στηρίζει πολύ.
Είναι ευάλωτη και ανοικτή
για το πόσο παιδεύτηκε εκείνη με τη μετάβαση της Έιντζελ.
Αλλά βλέπει το παιδί της
και θέλει να είναι ευτυχισμένο. Αυτό είναι αποδοχή.
Ο μπαμπάς της είναι από μια παραδοσιακή μεξικανική οικογένεια,
και ήταν… Υπάρχει μόνο ένας τρόπος.
Αλλά νομίζω ότι το συνειδητοποιεί.
-Θέλει χρόνο. -Ναι.
Θέλει χρόνο.
Πραγματικά. Έτσι;
Μιλώντας για χρόνο, μάλλον είναι έτοιμα.
Τι θα γίνει στο τέλος της εβδομάδας;
Θα έρθουν κάποιοι φίλοι, θα εγκαινιάσουμε το σπίτι,
δεν έχει γίνει ακόμα αυτό.
Θα ήταν ωραία να τα φτιάξω αυτήν τη βδομάδα.
-Όλοι θα τα απολαύσουν. -Συμφωνώ.
Μου έλειψε σίγουρα. Είναι…
η παιδική ηλικία μου.
Χαίρομαι που το κάναμε αυτό.
Ωραίο είναι.
Πώς πάει;
-Φοβερά. -Είσαι κούκλα.
-Ευχαριστώ. -Υπέροχη.
-Θεέ μου. -Ήταν μια τρελή μέρα.
Υπέροχα.
Ήθελα να σε φέρω και να σου μιλήσω,
επειδή μιλήσαμε και για στήριξη.
Μου μίλησες καθαρά για τη σχέση με τον πατέρα σου.
Τι θες για να έχεις αυτοπεποίθηση με τους δικούς σου;
Με τον πατέρα σου;
Θέλω να ακούσω από εκείνον ότι μπορώ να είμαι αυτή που είμαι.
Είναι δύσκολο να με κοιτάς, είναι δύσκολο να καταλάβεις τι κάνω;
Μερικές φορές στην κοινότητά μας, στην κοινότητα ΛΟΑΤΚΙ+,
νιώθεις ότι ο άλλος έχει τη δύναμη.
Δεν συμφωνώ με το "βγαίνω",
να αφήσεις τους άλλους να μπουν πρέπει.
Όταν λες "βγαίνω στον κόσμο",
δίνεις στον άλλον τη δύναμη να σε δεχτεί ή όχι,
κι εγώ λέω "Δεν έχεις τέτοια δύναμη".
Είσαι σε θέση να πεις "Σε προσκαλώ ξανά στη ζωή μου".
Συνάντησα τον μπαμπά σου και ρώτησα "Θέλεις να μιλήσετε; Να βρεθείτε;"
Και δέχτηκε.
Νιώθεις άνετα να τον καλέσω εδώ
ώστε να μιλήσετε;
-Ναι; -Ναι.
Τώρα η Έιντζελ λέει
"Είτε θα αγαπώ τον εαυτό μου και θα με ακολουθήσεις
είτε ίσως σε χάσω".
Είναι πολύ δύσκολο.
Και θέλω να είμαι εδώ για να τη στηρίξω.
-Γεια. -Γεια.
-Χαίρομαι που σε βλέπω. -Κι εγώ.
-Πώς είσαι; -Είμαι καλά.
-Είσαι καλά; -Ναι.
-Ωραία παπούτσια. -Ευχαριστώ.
Δεν ξέρω τι να πω.
Ναι, στην ίδια φάση είμαι κι εγώ.
Ήταν σίγουρα μια δύσκολη χρονιά.
-Μεγάλη. -Ναι.
Τι ερωτήσεις έχεις, Έιντζελ, που θα ήθελες να απαντηθούν;
Απλώς ήθελα…
Ήθελα απλώς να μάθω γιατί ήταν τόσο δύσκολο να με δεις.
Περίμενες μια τεράστια διαφορά; Ας πούμε…
Ναι, αυτό περίμενα.
Ο μεγαλύτερος φόβος μου…
ήταν να σε δω.
Αυτό ήταν.
Επί 21 χρόνια μεγάλωνα ένα αγόρι.
Ξέρεις; Ένιωσα ότι σε απογοήτευσα.
Μου λείπεις πολύ.
Να σε έχω στη ζωή μου.
Θα ήθελα να μάθω τι σε βοήθησε σε όλη τη διαδικασία.
Επειδή ξέρω ότι χρειαζόμαστε ο ένας τον άλλον στη ζωή μας.
Ποτέ δεν έκανα την ερώτηση.
Αν δεν αναφέρεις το θέμα, δεν ξέρεις ποιο είναι το θέμα.
Και ήταν ένα συναίσθημα που υπόβοσκε, "Κάτι είναι διαφορετικό".
Όσο κι αν έκανα παρέα και έπαιζα ποδόσφαιρο με όλα τα αγόρια…
-Δεν ένιωθα ένα από αυτά. -Βέβαια.
Όταν είπα ότι είμαι κορίτσι, η Έιντζελ,
όλες μου οι αμφιβολίες έφυγαν.
Είναι δύσκολο να το καταλάβεις όταν το παιδί σου σου λέει
κάτι διαφορετικό απ' αυτό που είχες φανταστεί
να γίνει το παιδί σου όταν μεγαλώσει.
Τώρα που σου μιλάω, όμως, είσαι το ίδιο παιδί που μεγάλωσα.
Όταν προσπαθείς να μεγαλώσεις έναν γιο,
η κουλτούρα μας πάντα ήταν "Τα αγόρια είναι σκληρά,
οι άντρες είναι άντρες". Γίνονται καλοί άντρες".
Κι ότι φέρεσαι… Η γυναίκα είναι πριγκίπισσα.
Αυτό μας μάθαιναν πάντα.
Αυτό ήταν πάντα το δύσκολο… Δεν μπορούσα να σε δω ως κορίτσι.
Δεν είμαι πριγκίπισσα, μπαμπά.
Δεν θέλω να είμαι πριγκίπισσα.
Είμαι ακόμα όλα αυτά που με έμαθες να είμαι, εκτός από άντρας. Εγώ είμαι.
Όλοι μου λένε "Δούλευε σκληρά, μην επαναπαύεσαι".
Όποτε προπονώ, νομίζω ότι ακόμα θέλω να είμαι σαν εσένα.
Ήθελες κάποια μέρα να πω ότι με έκανες τον άντρα που είμαι;
Με έκανες τη γυναίκα που είμαι.
Δεν θα είχα κάνει ό,τι έχω κάνει ως τώρα χωρίς εσένα.
Και όποτε τα έκανα… Ήθελα τον μπαμπά μου.
Πάντα σκεφτόμουν
αν μπορούσε να δει πώς χαμογελάω τώρα, πόσο χαρούμενη είμαι, πόσο λάμπω…
Η μαμά σου έλεγε συνέχεια "Αν έβλεπες πόσο ευτυχισμένη είναι, θα χαιρόσουν".
Και τελικά, αυτό θέλουμε μόνο.
-Σ' αγαπώ. -Κι εγώ σ' αγαπώ.
Κι εγώ σ' αγαπώ.
Να σε αγκαλιάσω ξανά;
Όλα θα πάνε καλά.
ΗΜΕΡΑ 4
ΠΡΟΣΔΙΟΡΙΖΟΜΑΙ ΩΣ ΑΥΤΟ ΠΟΥ ΕΙΜΑΙ. ΑΝΤΡΕΖΑ ΠΕΖΙΤΣ
Μου αρέσει μια γνήσια έκπληξη.
Πέρνα μέσα.
-Έκπληξη! -Έκπληξη!
-Θεέ μου. -Θεέ μου!
-Πού είμαι; Το σπίτι μου είναι; -Ναι.
-Τι; -Δες το νέο τζάκι.
Καινούργιο μάρμαρο, ειδικά φτιαγμένο ράφι.
Θεέ μου.
-Συγγνώμη, γυρίζω γύρω γύρω… -Ναι.
Δεν ξέρω τι να πω!
Εντάξει.
Τρελάθηκα.
Είναι πανέμορφα.
Ναι, υφή.
Όλα ειδικά φτιαγμένα, άλλο ένα για φυτά.
Ξέρω ότι αγαπάτε τα φυτά. Πάμε στο υπνοδωμάτιο;
Θεέ μου!
Αυτό είναι το δωμάτιο μιας ενήλικης κυρίας.
Γκονγκ είναι;
-Μοιάζει τελείως διαφορετικό δωμάτιο. -Δεν είναι… Πού είμαι;
Είναι υπέροχο.
Δεν έχω λόγια.
Καθόλου. Δεν έχω λόγια στο στόμα μου. Εκτός από αυτά, προφανώς.
Ευχαριστώ.
-Σ' αγαπώ. -Πολύ ειλικρινές.
Πριν πάμε στο πάρτι, πώς νιώθεις για τη συνταγή;
-Μπορώ να το κάνω. -Ωραία.
-Πώς νιώθεις γι' απόψε; -Λίγο άγχος.
Όλοι θα φάνε, θα δουν αυτό το υπέροχο σπίτι τώρα…
Θα δούμε.
Ευχαριστώ για όλα αυτά.
Τίποτα.
-Ανυπομονώ να μιλήσουμε για ρούχα. -Εντάξει.
Θα δεις ότι έχουμε γεμίσει την ντουλάπα.
Έχουμε φούστες, μπλούζες.
Φούστες, ναι.
Κοντές μπλούζες,
επειδή είναι απ' αυτά που ξέρω ότι νιώθεις ήδη άνετα να φοράς.
Θέλω να παίξεις.
Να βρεις τρόπους να αρέσουν σ' εσένα.
Να ανακατεύεις.
Ναι.
Να κάνουμε ό,τι και στο μαγαζί.
-Να παίξουμε με ρούχα. -Ωραία.
Μάλιστα…
Είστε έτοιμοι;
Ναι!
Τέλεια! Έιντζελ, αγάπη μου, βγες έξω.
-Ναι! -Φοβερό.
-Δεκαετία '90, γκραντζ, σέξι. -Ωραίο το σκοτεινό.
-Γκραντζ δεκαετίας '90; Το στιλ μου. -Αλήθεια;
Είναι τόσο σέξι και πανέμορφο.
Το πιο κοντό μπλουζάκι που έχω δει ποτέ.
Επιτέλους, κοντή μπλούζα, Τάνι!
Ναι, έτσι μπράβο!
Νιώθω εκπληκτικά.
-Είναι τέλειο. -Να το ξαναδώ.
Ναι, κοπελιά, ναι!
-Γεια σου, γλυκιά μου! -Γεια!
-Χαίρομαι που σε βλέπω. -Γεια!
-Δεν είναι υπέροχο το σπίτι; -Ναι.
Το σπίτι σας;
-Γεια. -Χαίρομαι που σε βλέπω.
-Γεια σου, Κάτια μου. -Γεια.
-Έτοιμη να δεις την κοπέλα σου; -Πεθαίνω να τη δω.
Έιντζελ, αγάπη μου.
Σκύλα.
Ποια είσαι; Θεέ μου.
-Χαριτωμένο. -Υπέροχο.
Είναι εκπληκτικό.
Αυτό είναι.
Είμαστε εντελώς διαφορετικές, δεν πειράζει.
Δεν πειράζει.
-Τέλος, μας βλέπουν και παιδιά. -Φύγε.
-Τα κοσμήματα. Η ζώνη. -Μαλλιά, μακιγιάζ, ρούχα.
-Είσαι απίστευτη. -Ναι.
Δεν μας απογοητεύσατε.
Πρέπει να πω ότι είσαι φοβερή, σκίζεις με όλα τα λουκ,
είσαι κούκλα, πανέμορφη.
-Κάτια, τι λες; -Έχω μείνει άφωνη.
Θέλαμε να εντυπωσιαστείς.
Δουλέψαμε σκληρά για να κάνουμε ό,τι μπορούμε
για να νιώσεις όσο όμορφη είσαι.
Όλοι σε λατρεύουμε.
Ευχαριστώ που με βοηθήσατε.
Υπήρξαν πολλές υπέροχες στιγμές, όπως αυτή εδώ η στιγμή.
Αλλά το να κοιτάζω τον εαυτό μου και να νιώθω όμορφη…
Όχι απλώς να κοιτιέσαι και να λες "καλή είσαι".
Νιώθω ωραία, νιώθω ότι είμαι όμορφη, νιώθω σέξι.
-Η πρώτη μέρα έκανε τα πάντα. -Ναι.
Αυτήν τη βδομάδα, το να βλέπω το πώς ωρίμαζες… Ήταν εξαιρετικό.
Όταν βλέπουμε κάποιον στην κοινότητά μας να πηγαίνει τόσο καλά
και να αναγνωρίζει πόσο όμορφος, δυνατός και έξυπνος είναι,
είναι νίκη για όλους μας.
Σ' αγαπώ, πανέμορφη.
Σ' αγαπώ πολύ. Έλα εδώ.
-Σ' αγαπώ. -Ευχαριστώ πολύ.
Καλή διασκέδαση, πάρε μια ανάσα στην κουζίνα,
κάνε μια παύση. Όχι άγχος.
Κοίτα την!
-Σας αγαπώ πολύ. -Αντίο!
Θεέ μου. Σ' αγαπώ πολύ.
Η ΝΕΑ ΕΪΝΤΖΕΛ
ΑΝ ΜΠΟΡΩ ΝΑ ΑΓΓΙΞΩ ΤΟΝ ΟΥΡΑΝΟ, ΘΑ ΤΟ ΚΑΝΩ. ΛΑΞΜΙ ΝΑΡΑΓΙΑΝ ΤΡΙΠΑΘΙ
Και έντεκα, δώδεκα, δεκατρία, δεκατέσσερα, δεκαπέντε, δεκαέξι…
Και δεκαοκτώ, δεκαεννιά, είκοσι, είκοσι ένα…
-Αυτό είναι; -Θέλω ζαχαρωτά.
Ναι, μπράβο. Σου αξίζει μια λιχουδιά. Έλα.
-Ας ξεκινήσουμε το πάρτι. -Συγγνώμη.
Έτοιμοι;
-Ναι. -Ναι.
Το μακιγιάζ της είναι φοβερό.
-Είναι πανέμορφη. -Ναι.
Μ' αρέσει που θέλει ντεκολτέ.
-Μ' αρέσει πολύ. -Κι εγώ θέλω ντεκολτέ.
-Το ξέρω. Το πρόσεξα. -Αν δεν το πρόσεξες. Λιγάκι…
-Το κοιτάζω συνεχώς. -Λίγο ντεκολτέ.
-Χαίρεσαι; -Πολύ.
-Δεν έχω ξαναφάει. -Τα έτρωγα μικρή.
Πάει καιρός από τότε που τα χάρηκα πολύ.
Χαίρομαι που θα αρχίσω να τα τρώω.
Τι φτιάχνει, Αντ;
Λούμπια, παραδοσιακό πιάτο των Φιλιππίνων,
το έφτιαχνε η μαμά της.
Δεν θυμούνταν πότε το έφαγαν μαζί.
Γεια σας.
Γεια.
-Ναι! -Ναι!
Στροφή!
Έχει τα καλύτερα πόδια.
-Ναι! -Κοίτα πίσω.
Κάν' το, ναι!
-Άρση θανάτου πόσα; -Μόνο 182, κοπελιά.
Τίποτα.
Πρώτη φορά χωρίς ρούχα γυμναστικής.
Θα έχουν πάθει σοκ.
-Ωραία τα μαλλιά. -Ευχαριστώ.
Είσαι πολύ όμορφη.
Έχει εδώ λούμπια, δοκιμάστε.
-Θέλω. -Ναι!
Έλα, φάε.
Έλα, να σε δούμε.
Κούνα μας λίγο κωλαράκι. Κούνα λίγο κωλαράκι.
Μ' αρέσει που κάνει πόζες μ' αυτά τα ρούχα. Μπράβο της.
Δείξε διακριτικά λίγο ώμο, υπέροχα.
Εντάξει.
-Γεια! -Γεια!
-Θεέ μου, κούκλα είσαι. -Πώς είσαι;
Είσαι υπέροχη.
Γεια σου, μανούλα.
Είσαι όντως κούκλα.
-Γεια… -Είσαι… Θεούλη μου.
Κούκλα είσαι. Ναι.
Κοίτα την οικογένεια.
-Θεέ μου, απίστευτο. -Κομψό.
Μου αρέσει, όμως.
Δεν θες να φύγεις όταν είσαι εδώ.
Η Έιντζελ έχει όσους διάλεξε,
αλλά τώρα συνδέεται ξανά με τη φυσική της οικογένεια.
Μπαμπά, να σου δείξω κάτι στα γρήγορα.
Δεν ήσουν στον αγώνα μου,
αλλά είναι το πρώτο μετάλλιο που κέρδισα ως κορίτσι.
Και είναι κάτι που κέρδισα πραγματικά.
Είναι φοβερό.
Είμαι περήφανος για σένα.
Ευχαριστώ.
Λυπάμαι που δεν ήμουν.
-Δεν πειράζει. -Λυπάμαι.
Δεν πειράζει. Όλοι χρειαζόμαστε χρόνο.
Και τώρα θα κάνουμε βήματα, και…
Σ' ευχαριστώ. Ευχαριστώ που ήρθες.
Ναι. Τίποτα.
Πολύ γλυκό.
ΤΡΕΙΣ ΕΒΔΟΜΑΔΕΣ ΑΡΓΟΤΕΡΑ
-Μπαμπά. -Γεια.
-Καλώς ήρθατε στο ασφαλές μου μέρος. -Είναι φοβερό.
Όλοι αξίζουμε την αγάπη, τον σεβασμό και την ασφάλεια,
όπως κι αν παρουσιαζόμαστε και πώς προσδιοριζόμαστε.
Γιατί όλοι θέλουν τα ίδια πράγματα.
Να είναι ευτυχισμένοι, να κυνηγούν τα όνειρά τους, να είναι ο εαυτός τους.
Να είναι αυθεντικοί, να συνδέονται με φίλους και συγγενείς.
Τρία, δύο, ένα.
Το να ξέρεις ότι σε στηρίζουν… είναι σημαντικό.
Μπράβο το κορίτσι.
-Ωραία. -Καινούργιο αυτό.
Ναι, είναι.
"Δεν σου αρέσει να είσαι κοντά μου; Εσύ χάνεις, εγώ αγαπώ τον εαυτό μου".
Τίποτα δεν είναι καλύτερο από το να ζεις την αλήθεια σου, να ζεις για σένα.
Σήκωσε τα 52, αλλιώς να ντραπώ πολύ.
ΣΥΜΒΟΥΛΗ ΤΗΣ ΗΜΕΡΑΣ
Η ΛΟΣΙΟΝ ΕΙΝΑΙ ΤΟ ΠΑΝ
ΕΝΥΔΑΤΙΚΗ ΚΡΕΜΑ
Κάθε εποχή του χρόνου, το δέρμα χρειάζεται κάτι διαφορετικό.
Τον χειμώνα χρησιμοποιώ ενυδατική κρέμα.
Είναι πιο βαριά,
δίνει στο δέρμα την υγρασία που χρειάζεται
στον κρύο, ξηρό αέρα.
Το καλοκαίρι, προτιμώ να χρησιμοποιώ τζελ.
Είναι ελαφρύτερα, απορροφούνται πιο εύκολα.
Ναι.
Μην πηγαίνει χαμένο αυτό στα δάχτυλα.
Βάλτε το στα χείλη
για επιπλέον φιλί ενυδάτωσης.
Υποτιτλισμός: Μαριλένα Τζοβάνη